b'\n_START_ARTICLE_\nJaka Klobu\xc4\x8dar\n_START_SECTION_\nKlubska kariera\n_START_PARAGRAPH_\nRodil se je v Novem mestu, kjer je tudi za\xc4\x8del \xc5\xa1portno kariero v KK Krka Novo mesto. Tam je igral v ekipi, ki je osvojila pionirski in kadetski naslov, ravno po izpadu iz tako imenovane jadranske lige, takrat \xc5\xa1e Goodyear lige je dobil prilo\xc5\xbenost prvi\xc4\x8d zaigrati v \xc4\x8dlanski ekipi._NEWLINE_V sezoni 2004/05 je nosil dres s \xc5\xa1tevilko 14 in v njem povpre\xc4\x8dno dosegel 4.1 to\xc4\x8dke in 1.1 skoka. Potem je dobil mamljivo ponudbo iz ljubljanskega Geoplina Slovana ter podpisal pogodbo za 5 let. Ravno z rednim igranjem pri Slovanu se je prekalil iz mladostnika v \xc4\x8dlana in postal eden izmed bolj\xc5\xa1ih igralcev v Sloveniji. V \xc4\x8dlanskem dresu Slovana je dosegel povpre\xc4\x8dno 7.6 to\xc4\x8dke in 1.6 skoka. Poleg tega pa je z mladinci Slovana osvojil naslov dr\xc5\xbeavnega prvaka in to v dvorani Leona \xc5\xa0tuklja, kjer je Jaka kariero za\xc4\x8del. Poleg zmage nad Krko, v kateri je za\xc4\x8del svojo kariero, pa je bil izbran tudi za MVP-ja finala ter v idealno peterko. Naslednjo sezono je v Slovanu igral vidnej\xc5\xa1o vlogo in imel 10.6 to\xc4\x8dk povpre\xc4\x8dja in 2.8 skokov. To poletje mu bo ostalo za vse \xc5\xbeivljenje v spominu. Bil je \xc4\x8dlan reprezentance kjer je dosegel 2 to\xc4\x8dki in kapetan mlaj\xc5\xa1e reprezentance s katero mu \xc5\xbeal ni uspelo priti med 4 najbolj\xc5\xa1e._NEWLINE_Leto\xc5\xa1njo sezono je sledil manj\xc5\xa1i padec, tudi po\xc5\xa1kodba ko je na tekmi proti Krki svojega najbolj\xc5\xa1ega kolega iz mladinskih let Bojana Krivca blokiral in ob tem udaril v tablo. Vseeno dosega povpre\xc4\x8dno 12.5 to\xc4\x8dke in 3.1 skoka. S svojim Slovanom je izpadel iz NLB lige in veliko mo\xc5\xbenosti je da naslednjo sezono nadaljuje prav doma, v Novem mestu._NEWLINE_Sezono 2008/09 je odigral pri Union Olimpiji, s katero je tudi osvojil naslov dr\xc5\xbeavnega in pokalnega prvaka Slovenije. Njegove dobre igre je opazil srbski Partizan, ki je v takratnem obdobju nova\xc4\x8dil talente iz vse Evrope, vendar pa strokovnjake ni prepri\xc4\x8dal, zato se je vrnil v Union Olimpijo. Po epizodi v drugi italjanski ligi (Ostunu Basket) se je v vrnil v Krko, postal dr\xc5\xbeavni prvak in MVP finalne serije. Sezono 2014/2015 odigra za nem\xc5\xa1ki ULM v prvi nem\xc5\xa1ki ligi. Za sezono 2015/2016 je podpisal pogodbo s tur\xc5\xa1kim Istanbulom BB, kjer bo zamenjal svojega rojaka Sa\xc5\xa1a Vuja\xc4\x8di\xc4\x8da.\n_START_SECTION_\nOsebno\n_START_PARAGRAPH_\nKonec leta 2014 se je poro\xc4\x8dil, leta 2015 pa se mu je rodil prvi sin Ja\xc5\xa1a.'